ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง  นร02660046186


ขอความอนุเคราะห์ติดตั้งเสากั้นรถจักรยานยนต์บนบาทวิถี บริเวณ ถนนเพชรเกษม แขวงบางแค เขตบางแค กรุงเทพมหานคร จุดสังเกต ตั้งแต่บริเวณบาทวิถีหน้าสถานีบริการน้ำมันบางจาก ซึ่งจะมีป้ายติดว่า เอสโซ่ สาขาเพชรเกษม ไปจนถึง ซอยเพชรเกษม 37 (ซอยสัจจะ) ซึ่งจะมีป้ายเงินติดล้อ ประกัน พ.ร.บ. ติดตั้งอยู่บริเวณดังกล่าว ชื่อซอยสัจจะ รวมเป็นระยะทางประมาณ 500 เมตร เนื่องจากผู้ร้องแจ้งว่า ในวันที่ 29 ตุลาคม 2566 เวลาประมาณ 13.44 น. ได้พบว่าบริเวณดังกล่าว ได้มีการรื้อถอนเสากั้นจักรยานยนต์บนบาทวิถีออก จึงทำให้พบเห็นรถจักรยานยนต์ จำนวน 3 คัน โดยคันที่ 1 ยี่ห้อ ฮอนด้าเวฟ สีดำแดง ป้ายทะเบียน สจน 114 กรุงเทพมหานคร, คันที่ 2 ยี่ห้อ ฮอนด้าสกู๊ปปี้ไอ สีน้ำเงิน ป้ายทะเบียน 3 ขฌ 4355 กรุงเทพมหานคร และคันที่ 3 ยี่ห้อ ฮอนด้าฟีโน่ (ไม่ทราบหมายเลขทะเบียน) แต่มีการติดแผ่นป้ายแมนเชสเตอร์ ยูไนเต็ด ซึ่งมีพฤติกรรมในการขับรถสัญจรบนบาทวิถี โดยผู้ร้องพบเห็นตลอดทั้งวัน (ไม่ทราบระยะเวลาที่ชัดเจน) เป็นประจำทุกวัน ทำให้เกรงว่าอาจจะเกิดอุบัติเหตุกับผู้ที่เดินสัญจรบนบาทวิถีได้ และการขับขี่ในรูปแบบดังกล่าวเป็นสิ่งที่ผิดกฎหมาย ผู้ร้องประสบปัญหามาเป็นระยะเวลาประมาณ 8 ปีแล้ว โดยอยู่ในความรับผิดชอบของสถานีตำรวจนครบาลเพชรเกษม จึงประสงค์ให้หน่วยงานที่เกี่ยวข้องดำเนินการติดตั้งเสากั้นรถจักรยานยนต์บนบาทวิถี เพื่อไม่ให้รถจักรยานยนต์สัญจรบนบาทวิถี และเป็นการป้องกันอันตรายต่อชีวิตของประชาชนที่เดินสัญจรบนบาทวิถีต่อไป 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata